โลกความเร็วกับไทยรัฐ 03/07/62
โชคร้ายสุดๆ คิงคองก้อง สมเกียรติ จันทรา นักบิดดาวรุ่งชาวไทยสังกัดทีมอิเดมิตสึ ฮอนด้า ทีม เอเชีย ที่ประสบอุบัติเหตุล้มในช่วงวอร์มอัป ก่อนลุยศึก ดัตช์ กรังด์ปรีซ์ ที่ฮอลแลนด์ จนทำให้แขนซ้ายหัก ต้องรีบเข้ารับการผ่าตัดเป็นการด่วนครั้งที่ 2 ก่อนหน้านี้ ก้อง เพิ่งจะผ่าตัดอาการ อาร์มปั๊ม สงสัยงานนี้พักยาวแน่นอน และน่าจะชวดลงบิดสนามต่อไป ดอยทช์ กรังด์ปรีซ์ ที่เยอรมนี วันที่ 5-7 ก.ค.,ส่วนในรุ่นใหญ่ โมโตจีพี ลุ้นแชมป์มันหยด มาเวอริค บิญาเลส นักบิดสังกัด มอนสเตอร์ เอนเนอร์จี ยามาฮ่า บี้กับ มาร์ค มาร์เกซ แชมป์โลกของเรปโซล ฮอนด้า แต่สุดท้ายเป็นบิญาเลส ที่เร่งเครื่องเข้าวินไปในที่สุด ขณะที่ฟาบิโอ ควาร์ตาราโร จากเปโตรนาส ยามาฮ่า ที่คว้าตำแหน่งโพลโพซิชัน สู้ความเก๋าเกมของรุ่นพี่ไม่ไหวได้อันดับ 3 เท่านั้น,ดราม่ากันสุดๆ ศึกเอฟ วัน สนามที่ 9 ที่ออสเตรีย เมื่อ ลูอิส แฮมิลตัน แชมป์โลกชาวสหราชอาณาจักรของเมอร์เซเดส เอเอ็มจี ถูกคณะกรรมการปรับโทษกริดสตาร์ต 3 อันดับ จากเหตุการณ์ไปบังไลน์ควอลิฟายของ คิมิ ไรโคเนน ในรอบ Q1 จนทำให้แฮมิลตันต้องออกสตาร์ตกริดที่ 5,สุดท้าย แม็กซ์ เวอร์สแตพเพน นักขับหนุ่มจากค่ายเรด บูลล์ ผงาดคว้าแชมป์ไปครอง,แต่ไม่จบแค่นั้นหลังจากคว้าแชมป์ไปครอง เวอร์สแตพเพน ยังต้องลุ้นว่าจะได้แชมป์หรือไม่ เพราะโดนคณะกรรมการสอบในจังหวะที่เวอร์สแตพเพนขับรถกระแทกใส่เลอแคลร์ นักขับเฟอร์รารี่ บริเวณเข้าโค้งก่อนแซงเข้าป้ายคว้าแชมป์มาครอง ซึ่งได้มีการสอบและพิจารณาหาข้อสรุปนานกว่า 3 ชั่วโมงจนในที่สุดผลการตัดสินก็ออกมาว่านักขับชาวดัตช์วัย 21 ปีบริสุทธิ์ โดยคณะกรรมการมองว่าเป็นอุบัติเหตุมากกว่าความตั้งใจ,ส่วน อเล็กซานเดอร์ อัลบอน นักขับลูกครึ่งไทย-อังกฤษ จากทีมโทโร รอสโซ ที่โดนปรับออกสตาร์ตที่ 19 เนื่องจากทางฮอนด้าทดลองใช้เครื่องยนต์อัปเกรดยูนิตใหม่เกินโควตาหลายตัว สุดท้ายก็ฮึดซิ่งเข้าป้ายอันดับที่ 15 โดยสนามต่อไปรายการ บริติช กรังด์ปรีซ์ วันที่ 12-14 ก.ค.นี้ ณ ซิลเวอร์สโตน เซอร์กิต สหราชอาณาจักร,โจ้ เต็มสปีด,jojoe_koy@hotmail.com, 
ส่วนในรุ่นใหญ่ โมโตจีพี ลุ้นแชมป์มันหยด มาเวอริค บิญาเลส นักบิดสังกัด มอนสเตอร์ เอนเนอร์จี ยามาฮ่า บี้กับ มาร์ค มาร์เกซ
โมโตจีพี,มาเวอริค บิญาเลส,มาร์ค มาร์เกซ,ฟาบิโอ ควาร์ตาราโร,โพลโพซิชัน,โลกความเร็วกับไทยรัฐ,โจ้เต็มสปีด